ભગવાન શ્રી કૃષ્ણના પિતા વાસુદેવ શ્રીકૃષ્ણનો જન્મ થતાં જ કારાગૃહમાંથી તેમને લઇ પોતાના બાળસખા નંદરાયને ત્યાં ભગવાનને મૂકવા ગોકુળ જાય છે. તે વખતે રસ્તામાં જમના નદી આવે છે. જમનાજી ગાંડાંતુર બનેલાં છે. શ્રી કૃષ્ણને ટોપલામાં ગોઠવી વાસુદેવ જમુનાજીમાં ઊતરે છે. તેમનો પગ પાણીમાં પડતાં જ ઊછળતાં પાણી તેમનાં ચરણસ્પર્શ કરવા લાલાન્વિત થઇ ગયાં. તે વખતે શ્રીકૃષ્ણ ઉપર જળ ન પડે તે માટે ભગવાન શેષનાગ તેમના મસ્તક ઉપર છત્ર થઇને સાથે ચાલવા લાગ્યા. આમ ભગવાન શેષનાગ તથા ભગવાન વિષ્ણુ એકબીજાના પ્રાણ જ છે.